b'\n_START_ARTICLE_\nS\xc3\xa6tersdalen fogderi\n_START_PARAGRAPH_\nS\xc3\xa6tersdalen fogderi (Raabygdelaugets Fogderie) var en administrativ enhet (fogderi) i Nedenes amt fra 1.1.1866 til 20.04.1919. Det omfattet herredene i Setesdalen fra Iveland til Valle, samt \xc3\x85seral som geografisk ligger i Mandalen. Dette heradet ble overf\xc3\xb8rt til Lister og Mandals amt i 1880, da veien nedover dalen var ferdig._NEWLINE_S\xc3\xa6tersdalen fogderi ble dannet av tidligere Raabyggelaget, som etter \xc3\xa5 ha avst\xc3\xa5tt \xc3\x85mli og Veg\xc3\xa5rshei til Nedenes fogderi fikk nytt navn (kgl. res. 17.06.1865). Fogde-embetene ble formelt avskaffet ved lov 21.07.1894 nr. 5 og kgl. res. 06.11.1897, men de enkelte embeter skulle nedlegges etter hvert som de ble ledige. Fogdenes oppgaver ble overtatt av s\xc3\xa6rskilte politimestre og amtskasserere. S\xc3\xa6tersdalen fogderi ble opphevet fra 20.04.1919, etter kgl. res. 14.02.1919.'